ຊາວອິນເດຍ 300 ຄົນ ຖືກຈັບ ​ຖານ​ມີ​ການ​ພົວພັນ​ ກັບ ການ​ລັກ​ກ່າຍຂໍ້​ສອບ
ນັກ​ສຶກສາມັດ​ທະຍົມ ຊັ້ນ​ທີ 10 ຫຼາຍກວ່ານຶ່ງ​ລ້ານ​ຄົນ ​ໃນ​ທົ່ວ​ປະ​ເທດ ກຳລັງ​ທຳ​ການ​ສອບ​ເສັງ​ ແລະຜົນຂອງການເສັງ ແມ່ນຈະ​ກຳນົດທາງ​ເລືອກ ດ້ານ​ການ​ສຶກສາຕ່າງໆ ​ໃນອະນາຄົດ.
ບັນດາເຈົ້າໜ້າທີ່ໃນອິນເດຍ ໄດ້ຈັບກຸມເກືອບ 300 ຄົນ ໃນວັນ ເສົາວານນີ້ ໃນຖານມີການພົວພັນກັບ ການລັກກ່າຍຂໍ້ສອບຢ່າງ ໃຫຍ່ ໃນອາທິດນີ້ ຢູ່ທີ່ລັດ Bihar ທາງພາກຕາເວັນອອກສຽງ ເໜືອ ຂອງປະເທດ ຄວາມຜິດທີ່ຖືກກ່າວຫານັ້ນ ກ່ຽວພັນກັບການສອບເສັງທີ່ສຳຄັນ ທີ່ນັກສຶກສາມັດທະຍົມ ຊັ້ນທີ 10 ຫຼາຍກວ່ານຶ່ງລ້ານຄົນ ໃນທົ່ວ ປະເທດ ທີ່ກຳລັງທຳການສອບເສັງຢູ່ເວລານີ້ ກ່າວກັນວ່າ ຜົນ ຂອງການສອບເສັງດັ່ງກ່າວນີ້ ໂດຍສ່ວນໃຫຍ່ແລ້ວ ແມ່ນຈະກຳ ນົດທາງເລືອກດ້ານການສຶກສາຕ່າງໆ ໃນອະນາຄົດ ແລະ ສະຖາ ນະສະພາບທາງສັງຄົມເສດຖະກິດ ຂອງບຸກຄົນໃດນຶ່ງ ການປາບປາມມີຂຶ້ນ ຫຼັງຈາກມີການເຜີຍແຜ່ຮູບພາບ  ແລະພາບວີດີໂອຕ່າງໆ ທີ່ສະແດງ ໃຫ້ເຫັນ ພວກຜູ້ປົກຄອງ ຍາດຕິພີ່ນ້ອງ ແລະໝູ່ເພື່ອນ ພາກັນປີນ ຂຶ້ນໄປຕາມຝາທາງນອກ ຂອງສູນສອບເສັງແຫ່ງໜຶ່ງໃນລັດ Bihar ເພື່ອເອົາເຈ້ຍຄຳຕອບຂໍ້ສອບ ໄປສົ່ງໃຫ້ແກ່ ພວກນັກຮຽນທີ່ກຳລັງສອບເສັງຢູ່ນັ້ນ ອົງການຂ່າວ Reuters ລາຍງານວ່າ ເຈ້ຍຄຳຕອບຈຳນວນໜຶຶ່ງ ໄດ້ຖືກພັບໃຫ້ເປັນຄືເຮືອບິນ ແລະ ແກ່ວງເຂົ້າໄປໃນຫ້ອງສອບເສັງ